Document ID: 32010R0565
Publication Date: 2010-06-29

Title and Content:
PADOMES REGULA (ES) Nr. 565/2010
(2010. gada 29. jūnijs),
ar kuru groza Regulu (ES) Nr. 7/2010, ar ko atsevišķiem lauksaimniecības un rūpniecības ražojumiem ievieš autonomas Savienības tarifa kvotas un nosaka to pārvaldību
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 31. pantu,
ņemot vērā Eiropas Komisijas priekšlikumu,
tā kā:
(1)
Lai nodrošinātu Savienībā nepietiekamā daudzumā ražotu preču pietiekamu un nepārtrauktu piegādi un nepieļautu nekādus tirgus traucējumus, atsevišķiem lauksaimniecības un rūpniecības ražojumiem ar Regulu (ES) Nr. 7/2010 (1) ir ieviestas autonomas tarifa kvotas. Produktus šo tarifa kvotu robežās var importēt ar pazeminātu vai nulles nodokļa likmi. Šo pašu iemeslu dēļ zināmiem atsevišķu ražojumu daudzumiem ir jāievieš jaunas tarifa kvotas ar nulles nodokļa likmi, kas būtu spēkā no 2010. gada 1. jūlija.
(2)
Savienības autonomo tarifa kvotu ar kārtas numuriem 09.2814, 09.2816 un 09.2807 kvotu apjomi neapmierina Savienības rūpniecības vajadzības. Tāpēc minētie kvotu apjomi ir jāpalielina.
(3)
Ir jāpārstrādā produkta apraksts autonomajai Savienības tarifa kvotai ar kārtas numuru 09.2907.
(4)
Tāpēc attiecīgi būtu jāgroza Regula (ES) Nr. 7/2010.
(5)
Šajā regulā paredzētajām tarifa kvotām vajadzētu stāties spēkā no 2010. gada 1. jūlija, tādēļ šī regula būtu jāpiemēro no tās pašas dienas un tai būtu jāstājas spēkā nekavējoties,
IR PIEŅĒMUSI ŠO REGULU.
1. pants
Regulas (ES) Nr. 7/2010 pielikumu groza šādi:
1)
pievieno šīs regulas I pielikumā noteiktās rindas;
2)
rindas ar tarifa kvotu kārtas Nr. 09.2814, 09.2907, 09.2816 un 09.2807 aizstāj ar šīs regulas II pielikumā noteiktajām rindām.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2010. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2010. gada 29. jūnijā

Classification:
Level 1 Categories: 100147
100160
100156
Level 2 Categories: 100250
100193
100192
100268
Level 3 Categories: 614
2519
2720
2734
All Categories: 161
2734
2758
3191
932